Source: http://www.sodnapraksa.si/?q=&database%5BSOVS%5D=SOVS&database%5BIESP%5D=IESP&rowsPerPage=20&doc_code=&task_code=&source2=&us_decision=&ecli=&meet_dateFrom=&meet_dateTo=&senat_judge=&areas=&institutes=spor%20%22spor%20majhne%20vrednosti%22%20&core_text=&decision=&description=&connection2=&publication=&_submit2=i%C5%A1%C4%8Di&advanceSerch=1
Timestamp: 2019-06-25 17:55:28+00:00

Document:
Število zadetkov: 1763cT0mZGF0YWJhc2UlNUJTT1ZTJTVEPVNPVlMmZGF0YWJhc2UlNUJJRVNQJTVEPUlFU1Amcm93c1BlclBhZ2U9MjAmZG9jX2NvZGU9JnRhc2tfY29kZT0mc291cmNlMj0mdXNfZGVjaXNpb249JmVjbGk9Jm1lZXRfZGF0ZUZyb209Jm1lZXRfZGF0ZVRvPSZzZW5hdF9qdWRnZT0mYXJlYXM9Jmluc3RpdHV0ZXM9c3BvciUyMCUyMnNwb3IlMjBtYWpobmUlMjB2cmVkbm9zdGklMjIlMjAmY29yZV90ZXh0PSZkZWNpc2lvbj0mZGVzY3JpcHRpb249JmNvbm5lY3Rpb24yPSZwdWJsaWNhdGlvbj0mX3N1Ym1pdDI9aSVDNSVBMSVDNCU4RGkmYWR2YW5jZVNlcmNoPTE=
10 od 89
Poizvedba: institut:(spor "spor majhne vrednosti")
VSL sklep III Cp 6354/2005 Višje sodišče v Ljubljani Civilni oddelek 18.01.2006 spor majhne vrednosti V primeru, ko se je postopek začel na podlagi predloga za izvršbo na podlagi verodostojne listine, upnikovega predloga za izvršbo in dolžnikovega ugovora zoper sklep o izvršbi, ni možno šteti kot vlogi dani v pravdnem postopku v smislu odločila 451. člena ZPP.
VSL sodba II Cp 1713/2005 Višje sodišče v Ljubljani Civilni oddelek 13.04.2005 spor majhne vrednosti V sporu majhne vrednosti je sodišče druge stopnje vezano na dejanske ugotovitve prvostopnega sodišča.
VSK sodba I Cp 43/2004 Višje sodišče v Kopru Civilni oddelek 02.11.2004 spor majhne vrednosti Ker gre v tem postopku za spor majhne vrednosti, so pritožbeni razlogi omejeni. Sodba se lahko izpodbija le zaradi bistvene kršitve določb pravdnega postopka iz 2. odst. 339. čl. ZPP in zaradi zmotne uporabe materialnega prava. Ne more pa se izpodbijati zaradi zmotne ali nepopolne ugotovitve dejanskega stanja, na ugotovljeno dejansko stanje je pritožbeno sodišče vezano.
VSK sodba I Cpg 199/2003 Višje sodišče v Kopru Gospodarski oddelek 06.05.2004 spor majhne vrednosti Pravilno in v skladu z ZPP je takšno ravnanje, pri katerem sodišče prve stopnje v vabilu na narok za glavno obravnavo, tožečo stranko opozori na možnost, da lahko v 8 dneh od prejema vabila vloži pripravljalno vlogo, v kateri lahko odgovori na navedbe iz ugovora, toženo stranko pa da lahko v 8 dneh od prejema pripravljalne vloge tožeče stranke, vloži pripravljalno vlogo, v kateri odgovori na navedbe tožeče stranke.
VSL sodba II Cp 1997/2004 Višje sodišče v Ljubljani Civilni oddelek 11.05.2005 spor majhne vrednosti Navedba, da sta se pravdni stranki 1.7.2004 dogovorili za izvensodno poravnavo in da je toženec na račun tega že plačal 25.000,00 SIT, predstavlja pritožbeno novoto, ki je pritožbeno sodišče ne sme upoštevati (337. člen ZPP). Glede na dejstvo, da je bila po navedbah toženca izvensodna poravnava sklenjena 1.7.2004, bi toženec lahko to dejstvo še pravočasno navedel v pripravljalni vlogi po tretjem odstavku 452. člena ZPP. Rok za vložitev pripravljalne vloge se je namreč iztekel šele 7.7.2004.
VSL sklep I Cpg 606/2004 Višje sodišče v Ljubljani Gospodarski oddelek 22.12.2005 spor majhne vrednosti Že poziv, ki ga je sodišče poslalo pravdnima strankama z vabilom na glavno obravnavo, v katerem je obe stranki hkrati pozivalo, da lahko v roku 8 dni predložita pripravljalno vlogo, je v nasprotju s smislom določbe 452. člena ZPP.
VSL sodba II Cp 1860/2004 Višje sodišče v Ljubljani Civilni oddelek 25.05.2005 spor majhne vrednosti Postopek v sporih majhne vrednosti poteka na podlagi pisno izvedenih pravdnih dejanj, stranka pa mora vsa dejstva in dokaze navesti v tožbi oziroma v odgovoru na tožbo, nato pa lahko vsaka stranka v roku 8 dni vloži še po eno pripravljalno vlogo; tožeča stranka od prejema odgovora na tožbo, tožena pa od dne vročitve pripravljalne vloge tožeče stranke. Dejstva in dokazi, ki jih stranke ne navedejo v zgoraj omenjenih vlogah, se ne upoštevajo. Vendar pa mora biti stranka v vabilu na glavno obravnavo opozorjena na navedene posebnosti postopka v sporih majhne vrednosti. Specifičen postopek, ki se začne na podlagi predloga za izvršbo na podlagi verodostojne listine, pa terja ustrezno razlago: predlog upnika (kasneje tožeče stranke) šteje kot tožba, odgovor dolžnika (kasneje tožene stranke) pa kot odgovor na tožbo, obe stranki pa imata pa razveljavitvenem sklepu in odločitvi, da se bo o zahtevku in stroških odločalo v pravdnem postopku, pravico, da vložita še eno...
VSL sklep I Cpg 852/2007 Višje sodišče v Ljubljani Gospodarski oddelek 24.10.2007 spor majhne vrednosti V postopku v sporih majhne vrednosti je dovoljena pritožba samo zoper sklep, s katerim je postopek končan; druge sklepe, zoper katere je po določbah ZPP sicer dovoljena pritožba pa je mogoče izpodbijati samo s pritožbo zoper odločbo, s katero je končan postopek.
VSL sodba I Cp 1870/98 Višje sodišče v Ljubljani Civilni oddelek 24.11.1999 spor majhne vrednosti Pravilnosti ugotovljenega dejanskega stanja v sporih majhne vrednosti pritožbeno sodišče v skladu z določbo 1. odstavka 467. člena ZPP ne sme preizkusiti.
VSM sodba Cpg 370/92 Višje sodišče v Mariboru Gospodarski oddelek 21.04.1993 spor majhne vrednosti V sporu majhne vrednosti po določilu člena 467/I ZPP v pritožbi ni dovoljeno uveljavljati pritožbenega razloga zmotne ali nepopolne ugotovitve dejanskega stanja.
VSK sodba Cpg 184/2007 Višje sodišče v Kopru Gospodarski oddelek 18.01.2008 spor majhne vrednosti Tožena stranka v pritožbi napada ugotovitve sodišča prve stopnje o dejanskem stanju, kar pa glede na izrecno določbo 1.odst. 458.čl. Zakona o pravdnem postopku (ZPP) ni dovoljeno.
VSK sodba Cpg 182/2007 Višje sodišče v Kopru Gospodarski oddelek 18.01.2008 spor majhne vrednosti Navedbe tožeče stranke v pritožbi pomenijo napad na dejansko stanje kot ga je ugotovilo sodišče prve stopnje, po izrecni določbi 1.odst. 458.čl. ZPP pa se sodba izdana v sporu majhne vrednosti ne more izpodbijati tudi zaradi zmotne in nepopolne ugotovitve dejanskega stanja.
VSC sodba Cp 709/2007 Višje sodišče v Celju Civilni oddelek 07.02.2008 spor majhne vrednosti Sodišče lahko v sporu majhne vrednosti izda odločbo o sporu brez naroka.
VSL sodba I Cpg 823/99 Višje sodišče v Ljubljani Civilni oddelek 19.04.2000 spor majhne vrednosti Po določbi 1. odst. 467. člena ZPP se smeta sodba in sklep, s katerim je končan spor v postopku v sporih majhne vrednosti, izpodbijati samo zaradi bistvene kršitve določb pravdnega postopka iz 2. odst. 354. člena ZPP in zaradi zmotne uporabe materialnega prava. Pritožbeno sodišče zato pritožbenega razloga zmotne oziroma nepopolne ugotovitve dejanskega stanja ni moglo upoštevati.
VSL sodba I Cp 984/99 Višje sodišče v Ljubljani Civilni oddelek 12.01.2000 spor majhne vrednosti Vse navedbe toženke v pritožbi o tem, zakaj ni dolžna plačati tožeči stranki prisojenih stroškov upravljanja za stanovanje, so zgolj pojasnjevanje dejanskega stanja.
VSL sodba I Cpg 784/2000 Višje sodišče v Ljubljani Gospodarski oddelek 08.12.2000 spor majhne vrednosti Pritožbene navedbe glede nepopolne ugotovitve dejanskega stanja so nedovljene, zaradi česar jih pritožbeno sodišče ni upoštevalo.
VSL sklep I Cp 1797/2000 Višje sodišče v Ljubljani Civilni oddelek 20.12.2000 spor majhne vrednosti V postopku v sporu majhne vrednosti (začetem s predlogom za izvršbo na podlagi verodostojne listine) bi sodišče prve stopnje upnika (tožečo stranko) takrat, ko mu je vročilo ugovor dolžnika (tožene stranke), moralo opozoriti, da lahko navaja nova dejstva in predlaga nove dokaze le še v eni pripravljalni vlogi, ki jo lahko vloži v osmih dneh. Ker tega ni storilo, je ravnalo nepravilno, ko dejstev in dokazov, navedenih v pripravljalni vlogi tožeče stranke, ni upoštevalo, ker naj bi bila vloga vložena prepozno.
VSL sodba I Cp 252/2000 Višje sodišče v Ljubljani Civilni oddelek 11.10.2000 spor majhne vrednosti spori, v katerih se tožbeni zahtevek nanaša na denarno terjatev, ki ne presega 200.000,00 SIT, so po določbah ZPP tako imenovani spori majhne vrednosti (prvi odstavek 443. člena ZPP). V postopku v sporih majhne vrednosti se mora, zato da bi postopek čimpreje končal, dejansko stanje razčistiti že na prvi stopnji. V skladu z določbo prvega odstavka 458. člena ZPP stranke v pritožbi ne morejo več navajati novih dejstev in predlagati novih dokazov, sodbe se ne more izpodbijati zaradi nepravilne ali nepopolne ugotovitve dejanskega stanja.
VSL sodba I Cpg 985/99 Višje sodišče v Ljubljani Gospodarski oddelek 21.06.2000 spor majhne vrednosti v sporu majhne vrednosti je pritožbeno sodišče vezano na dejansko stanje, kot ga je ugotovilo prvostopno sodišče.
VSL sodba I cpg 453/2000 Višje sodišče v Ljubljani Gospodarski oddelek 14.02.2001 spor majhne vrednosti Tudi v sporu majhne vrednosti velja določba 1. odst. 286. člena ZPP, po kateri mora stranka navesti vsa dejstva, ki so potrebna za utemeljitev njenih predlogov, ponuditi dokaze, ki so potrebni za za ugotovitev (resničnosti) njenih navedb, in se izjaviti o navedbah in ponujenih dokazih nasprotne stranke na prvem naroku za glavno obravnavo.

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 Sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče